Die plekkie is klein en snoesig veral in die week wat ons daar was – sonskyn maar koud en baie sterk winde. Gasheer baie gaaf en behulpsaam. Bietjie klein vir lank bly, maar as jy baie rondry ideaal. Die badkamertjie net baie klein – my man baie lank en groot en kon nie normal op toilet sit en ek is kort en my knieë was amper teen die muur. Die stort ook nie regtig vir groot persoon. Verder als wat nodig is en ekstratjies soos koffie, tee, sneesdoekies, sjampoos, ens. word voorsien en mooi ingerig.
Ek sal Jesses Place aanbeveel vir enige paartjie wat ‘n wegbreek soek. Rustiger met ‘n beter uitsig sal jy nie kry nie. Netjies en skoon.
Ek kan gerus mense aanbeveel na Jessie’s Place. Met aankoms voel jy al klaar net rustigheid. Ontvangs van die beste (vriendelik ens. nes dit moet wees). Wanneer jy klaar uitgepak het, begin jy jou verblyf veral geniet wanneer mens op die bed lê of net sit en na die see kyk. Dis ‘n gevoel wat net beleef kan word, nie regtig beskryf kan word nie.
Wil net aan ons gashere baie dankie sê vir hul vriendelik ontvangs, dit het die verblyf lekker gemaak, weereens baie dankie aan Monica.
Baie dankie Leon en Monica. Leon jy het regtig uit jou pad gegaan om alles vir ons so gemaklik moontlik te maak. By Jessie’s Place het ons meer gekry as wat ons verwag het! Dit is waarskynlik die skoonste plekkie waar ons nog ooit gebly het. Die uitsig oor die see is asemrowend! Daar is werklik alles wat jy nodig het. Ons het die paar dae baie geniet en baie dolfyne gesien. Ons het in alle opsigte veilig gevoel. Ek sal die plekkie oral aanbeveel en hoop om weer te besoek.
Ons was baie vriendelik verwelkom en rondgewys waar alles is toe ons daar arriveer. Alles was netjies en skoon. En die plekkie het alles wat mens nodig het vir ‘n kort vakansie. Dit het ook die mooiste see-uitsig en is lekker stil.
Jessie’s is baie netjies en goed toegerus met ‘n fantastiese uitsig oor die see. Dis groot genoeg vir 2 mense, maar beweegruimte binne is redelik beperk. Steeds goeie waarde vir wat jy betaal.
Verblyf was heerlik, baie netjies en skoon. Leon was ‘n uitstekende gasheer wat probeer het om ons verblyf so aangenaam moontlik te maak. Sal enige tyd weer hier gaan vakansie hou.
Die eenheid was netjies en skoon, toegerus vir ‘n kort vakansie, net soos wat dit geadverteer word. ‘n Baie mooi uitsig op die see. Die eienaars is vriendelik en gasvry, dankie Leon vir al die hulpvaardigheid. Ons was veral bly oor die dolfyne wat ons kon sien. Ons kan Jessie’s Place aanbeveel veral as jy ‘n rustige wegbreek geleentheid soek.